RS-232 on tiedonsiirtostandardi, joka määrittelee miten tietoa siirretään sarjamuotoisesti kahden eri laitteen välillä. RS-232 pitää sisällään määritykset tiedonsiirtoon käytettävistä kaapeleista, liittimistä ja tavasta, jolla tietoa siirretään laitteiden välillä.
Yleensä RS-232-termillä tarkoitetaan tietokoneista löytyvää liitäntää, joka tunnetaan myös sarja- ja com-portteina. Yleensä tietokoneesta löytyvä RS-232-liitin on 9-pinninen, mutta standardissa on määritetty muitakin liittimiä ja kaapeleita, joiden kanssa RS-232-tiedonsiirtoa on mahdollista käyttää.
Tietokoneiden ohella RS-232-tiedonsiirtoa käytetään joissain digibokseissa firmware-päivityksiä varten, ja kotiteatterilaitteissa näiden ohjaamiseen.
USB-tekniikka on hiljalleen syrjäyttänyt RS-232:n lähes kokonaan, joten RS-232 ei ole enää kovin yleinen näky tietokoneissa.
RS-232 tietokoneen emolevyllä